section_heading: Struktura i sastav
paragraph_text: mini|300x300px| Sastav atmosfere Venere. Grafikon na desnoj strani je prošireni prikaz elemenata u tragovima koji svi zajedno ne čine ni desetinu posto. mini|300px|Usporedba sastava atmosfera Venere, Zemlje i Marsa u prošlosti i sadašnjosti. Atmosfera Venere sastoji se od 96,5% ugljičnog dioksida, 3,5% dušika i tragova drugih plinova; ugljikovog monoksida (50 ppm), argona (70 ppm), vode (50 ppm), sumporovog dioksida (60 ppm), kisika (do 20 ppm), klorovodika (0,5 ppm), fluorovodika (5 · 10–3 ppm). Količina dušika u atmosferi je relativno mala u usporedbi s količinom ugljičnog dioksida, ali budući da je atmosfera toliko gušća od one na Zemlji, njen je ukupni sadržaj dušika otprilike četiri puta veći od Zemljine, iako na Zemlji dušik čini oko 78% atmosfere.